Først var der utilfredshed i byen med, at kommunen valgte at lukke den tidligere genbrugsplads til fordel for byens golfbane. Dernæst har man skullet vente på, at kommunen fandt den rigtige plads til en ny genbrugsplads. Den blev fundet på Storskovvej 7, men ejeren klagede ekspropriationsbeslutningen til Naturklagenævnet. - Heldigvis har vi nu fået svar fra Naturklagenævnet, og her vejer man kommunens interesse tungere end ejerens. Vores ønske er at lave en tidssvarende og rationel struktur på genbrugspladsområdet, og det kan vi fortsætte med nu. Jeg er derfor tilfreds med, at sagen er afgjort og forventer, at AVV snarest stikker spaden i jorden og går i gang med at etablere den nye plads, siger borgmester Mikael Klitgaard. Borgmesteren forventer, at man snarest kan stikke spaden i jorden og gå i gang med at etablere den nye plads.

Referat:
Det første spadestik til en ny genbrugsplads i Dronninglund kan snart blive taget. I hvert fald giver Naturklagenævnet kommunen ret til at ekspropriere et areal til genbrugspladsen i en sag, der har kørt siden september 2007.